
ΤΕΥΧΟΣ ΔΕΥΤΕΡΟ 


Αρ 


. Φύλλου 2800 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Χορήγηση άδειας ίδρυσης και λειτουργίας Τράπε¬ 
ζας Κρυοσυντήρησης. 

2 

Τροποποίηση αποφάσεως διορισμού Ληξιάρχων 
στις Ληξιαρχικές Περιφέρειες του Δήμου Λευκά- 
δος. 

3 

Αναθεώρηση τηςαριθμ. 197581/5100/07-02-2017 
απόφασης χορήγησης άδειας λειτουργίας Κέ¬ 
ντρου Διημέρευσης Ημερήσιας Φροντίδας Ατό¬ 
μων με Ειδικές Ανάγκες-με κινητικές αναπηρίες 
στο Ειδικώς Αναγνωρισμένο Φιλανθρωπικό Σω¬ 
ματείο: Ελληνική Εταιρεία Προστασίας και Αποκα- 
ταστάσεως Αναπήρων Προσώπων (ΕΛ.Ε.Π.Α.Π.)- 
Παράρτημα Αγρίνιου, με την επωνυμία: «Κέντρο 
Διημέρευσης Ημερήσιας Φροντίδας για άτομα 
με κινητικές αναπηρίες ΕΛ.Ε.Π.Α.Π.-Παράρτημα 
Αγρίνιου». 

4 

Καθιέρωση υπερωριακής απασχόλησης με αμοι¬ 
βή, για το προσωπικό της Διεύθυνσης Αγροτικής 
Οικονομίας και Αλιείας Μ.Ε. Θεσσαλονίκης για το 
έτος 2017. 

5 

Καθιέρωση υπερωριακής απογευματινής εργασί¬ 
ας για το τακτικό προσωπικό, του Δήμου Γορτυνί- 
ας για το β' εξάμηνο του έτους 2017. 

6 

Καθιέρωση υπερωριακής εργασίας τις Κυρια¬ 
κές και εξαιρέσιμες ημέρες των υπαλλήλων του 
Γραφείου Πολιτικής Προστασίας του Τμήμα¬ 
τος Περιβάλλοντος και Πολιτικής Προστασίας 
της Διεύθυνσης Καθαριότητας, Περιβάλλοντος 
και Πρασίνου, για το χρονικό διάστημα έως τις 
31/12/2017. 

7 

Αυτοδίκαιη ένταξη υπηρετούντος μέλος της κα¬ 
τηγορίας Εργαστηρίου Διδακτικού Προσωπικού 
(Ε.ΔΙ.Π.) του Παντείου Πανεπιστημίου Κοινωνι¬ 
κών και Πολιτικών Επιστημών, σε κενή οργανι¬ 
κή θέση Εργαστηρίου Διδακτικού Προσωπικού 
(Ε.ΔΙ.Π.) 


ΑΠΟΦΑΣΕΙΣ 

Αριθμ. 593 _ (1) 

Χορήγηση άδειας ίδρυσης και λειτουργίας Τρά¬ 
πεζας Κρυοσυντήρησης. 

Η ΕΘΝΙΚΗ ΑΡΧΗ ΙΑΤΡΙΚΟΣ 
ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ 

Έχοντας υπ' όψιν: 

Ι.Το άρθρο 19, 20 και 21 του ν. 3305/2005 (ΦΕΚ Α' 
17/27.1.2005) «Εφαρμογή της Ιατρικώς Υποβοηθούμε- 
νης Αναπαραγωγής». 

2. Το π.δ. 2/2013 (ΦΕΚ ΥΟΔΔ 638/20.12.2013) «Διορι¬ 
σμός Προέδρου και αναπληρωτή Προέδρου της Εθνικής 
Αρχής Ιατρικώς Υποβοηθούμενης Αναπαραγωγής (Αρχή 
Ι.Υ.Α.)». 

3. Η υπ' αριθμ. ΔΥ1δ/Γ.Π.οικ.21142/2014 (ΦΕΚ ΥΟΔΔ 
124/11.3.2014) «Διορισμός μελών της Εθνικής Αρχής 
Ιατρικών Υποβοηθούμενης Αναπαραγωγής (Αρχή Ι.Υ.Α.». 

4. Το άρθρο 17 παρ. 3 του ν. 3305/2005 (ΦΕΚ Α' 
17/27.1.2005), όπως τροποποιήθηκε με το άρθρο 19 παρ. 
2 του ν. 4272/2014 (ΦΕΚ Α' 145/11.7.2014) «Εφαρμογή 
της Ιατρικώς Υποβοηθούμενης Αναπαραγωγής». 

5. Τις διατάξειςτης υπ' αριθμ. Οικ. 6901/2015 (ΦΕΚ Β' 
2639/8.12.2015) «Άδεια Ίδρυσης και λειτουργίαςΤραπε- 
ζών Κρυοσυντήρησης. Όροι και προϋποθέσεις». 

6. Την διάταξη της παραγράφου 1 του άρθρου 4 της υπ' 
αριθμ. Οικ. 6901/2015 (ΦΕΚ Β' 2639/8.12.2015) «Άδεια 
Ίδρυσης και λειτουργίας Τραπεζών Κρυοσυντήρησης. 
Όροι και προϋποθέσεις». 

7. Την υπ' αριθμ. 306/2016 απόφαση της Ε.Α.Ι.Υ.Α. (ΦΕΚ 
Β' 2875/9.9.2016) «Καθορισμός διαδικασίας και οργάνων 
ελέγχου της Ε.Α.Ι.Υ.Α. για την αδειοδότηση τωνΤραπεζών 
Κρυοσυντήρησης». 

8. Την υπ' αριθμ. 516/3.8.2016 αίτηση της «5ΡΕΚΜΙΑΒ - 
Γ. ΒΟΥΛΓΑΡΙΔΗΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣ¬ 
ΜΕΝΗΣ ΕΥΘΥΝΗΣ» και δ.τ. «5ΡΕΚΜΕΑΒ - Γ ΒΟΥΛΓΑΡΙΔΗΣ 
Μ.Ε.Π.Ε.» με Α.Φ.Μ. 998403854Δ.Ο.Υ. ΙΖ' ΑΘΗΝΩΝ, καθώς 
και τον φάκελο των συνημμένων δικαιολογητικών. 

9. Την υπ’ αριθμ. πρ. 882/2.12.2016 αίτηση τεκμηρίω¬ 
σης επάρκειας, καθώς και τα συνημμένα επιπρόσθετα 
δικαιολογητικά. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2800/10.08.2017 


10.Την υπ' αριθμ. πρ. 171/13.3.2017 εισήγηση Επιτρο¬ 
πής Ελέγχου. 

11 .Το υπ' αριθμ. πρ. 619/24.7.2017 πρακτικό αυτοψίας 
της Επιτροπής Ελέγχου. 

12. Την από 24.7.2017 απόφαση της 18ης Συνεδρίασης 
της Εθνικής Αρχής Ιατρικώς Υποβοηθούμενης Αναπα¬ 
ραγωγής για χορήγηση άδειας ίδρυσης και λειτουργίας 
Τράπεζας Κρυοσυντήρησης. 

13. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Χορηγούμε στην «5ΡΕΒΜΕΑΒ - Γ. ΒΟΥΛΓΑΡΙΔΗΣ ΜΟ- 
ΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και 
δ.τ. «5ΡΕΚΜΕΑΒ - Γ. ΒΟΥΛΓΑΡΙΔΗΣ Μ.Ε.Π.Ε.» με Α.Φ.Μ. 
998403854 Δ.Ο.Υ. ΙΖ’ ΑΘΗΝΩΝ, άδεια ίδρυσης και λει¬ 
τουργίας Τράπεζας Κρυοσυντήρησης σύμφωνα με τις 
διατάξεις του ν. 3305/2005 και της υπουργικής απόφα¬ 
σης Οικ. 6901/2015. Η άδεια ισχύει για τρία χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2017 

Ο Πρόεδρος 

ΑΡΙΣΤΕΙΔΗΣ ΑΝΤΣΑΚΛΗΣ 


Αριθμ. 167243 (2) 

Τροποποίηση αποφάσεως διορισμού Ληξιάρχων 
στις Ληξιαρχικές Περιφέρειεςτου Δήμου Λευκάδος. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντες υπόψη: 

1. την παρ.1 του άρθρου 28 του ν. 4325/2015 (Α' 47) 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις», 

2. την παρ.2 του άρθρου 1 του ν. 2503/1997 (Α' 107) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις», 

3. το άρθρο 280 του ν.3852/2010 (Α' 87) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», 

4. τα άρθρα 1 και 2 του ν. 344/1976 (Α' 143) «Περί 
ληξιαρχικών πράξεων», όπως αντικατεστάθη σαν 
με τις παραγράφους 15, 16 και 17 του άρθρου 9 του 
ν. 2307/1995 (Α' 113) «Προσαρμογή νομοθεσίας αρμο- 
διότητος Υπουργείου Εσωτερικών στις διατάξεις για την 
Νομαρχιακή Αυτοδιοίκηση και άλλες διατάξεις», 

5. την Φ.127080/57460/2010 (Β' 1984) απόφαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης «Υποδιαίρεση Ληξιαρχικής Περι¬ 
φέρειας Δήμων που συνιστώνται από συνένωση Ο.Τ.Α. 
σύμφωνα με τον ν.3852/2010», 

6. την 15870/2017 (ΥΟΔΔ 250 - ΑΔΑ: ΩΨΦΒ465ΧΘ7- 
Τ4Γ) υπουργικής απόφασης «Διορισμός του Νικολάου 


Παπαθεοδώρου του Αγγελάκη ως Συντονιστή της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου». 

7. την υποπερίπτωση δδ) της περίπτωσης α) της παρ. 
Α.4 του άρθρου 8 του π.δ/τος 139/2010 (Α' 232) «Οργα¬ 
νισμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου», 

8. την 65/Φ. 127080/57510/31.12.2010 εγκύκλιο του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης «Περί των ληξιαρχικών βιβλίων των 
νέων Δήμων που συνιστώνται από συνένωση Ο.Τ.Α. με 
τον ν. 3852/2010», 

9. την 9/131360/12503/8.5.2017 όμοια «Τροποποιή¬ 
σεις ληξιαρχικού ν. 344/1976 και άλλες διατάξεις», 

10. την 140634/22.6.2017 απόφαση του Συντονιστή 
της Αποκεντρωμένης Διοίκησης Πελοποννήσου, Δυτι¬ 
κής Ελλάδος και Ιονίου (Β' 2208-ΑΔΑ: ΩΜΜ0ΟΡ1Φ-ΕΞΒ) 
«Μεταβίβαση δικαιώματος υπογραφής «Με εντολή Συ¬ 
ντονιστή» στον Προϊστάμενο της Γενικής Διεύθυνσης 
Εσωτερικής Λειτουργίας και στους προϊσταμένους των 
Υπηρεσιών της Γενικής Διεύθυνσης Εσωτερικής Λειτουρ¬ 
γίας της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου», 

11. την 23625/12018/11.11.2014 (Β' 3157 - ΑΔΑ: 
707ΤΟΡ1Φ-Φ52) απόφαση περί διορισμού Ληξιάρχων 
στις Ληξιαρχικές Περιφέρειες του Δήμου Λευκάδος, 
όπως τροποποιήθηκε με τις 21242/10006/2.11.2015 
(Β' 2377 - ΑΔΑ: 6ΚΝΑΟΡ1Φ-8ΑΨ), οικ.154276/21.9.2016 
(Β' 3224 - ΑΔΑ: 675ΡΟΡ1Φ-ΣΔΦ) και 166098/11.10.2016 
(Β' 3669 -ΑΔΑ: ΩΘΟΞΟΡ1Φ-ΣΥΣ) όμοιες, 

12. το 16350/21.7.2017 έγγραφο του Δήμου Λευκά¬ 
δος με το οποίο ο Δήμος αιτείται από την Υπηρεσία 
μας τον διορισμό της Κωνσταντίνος Δελλαπόρτα του 
Ιωάννου, υπαλλήλου του Δήμου Λευκάδος, κλάδου ΠΕ 
Διεκπεραιώσεως Υποθέσεων Πολιτών, στην θέση της 
αναπληρώτριαςΛηξιάρχου της Ληξιαρχικής Περιφέρει¬ 
ας Ελλομένου, η οποία θέση έχει κενωθεί εξ'αιτίας του 
θανάτου της ορισθείσης με την ανωτέρω απόφαση μας 
αναπληρώτριας Ληξιάρχου, Κων/νας Κακλαμάνη του 
Νίκανδρου, πρώην υπαλλήλου του Δήμου Λευκάδος, 
κλάδου ΔΕΙ Διοικητικού, αποφασίζουμε: 

Τροποποιούμε την 23625/12018/11.11.2014 (Β' 3157 - 
ΑΔΑ: 707ΤΟΡ1Φ-Φ52) απόφαση περί διορισμού Ληξιάρ¬ 
χων στις Ληξιαρχικές Περιφέρειεςτου Δήμου Λευκάδος, 
όπως τροποποιήθηκε με τις 21242/10006/2.11.2015 (Β' 
2377 - ΑΔΑ: 6ΚΝΑΟΡ1Φ-8ΑΨ), οικ.154276/21.9.2016 (Β' 
3224 - ΑΔΑ: 675ΡΟΡ1 Φ-ΣΔΦ) και 166098/11.10.2016 (Β' 
3669- ΑΔΑ: ΩΘΟΞΟΡ1 Φ-ΣΥΣ) όμοιες, και διορίζουμετην 
Κωνσταντίνο Δελλαπόρτα του Ιωάννου, υπάλληλο του 
Δήμου Λευκάδος, κλάδου ΠΕ Διεκπεραιώσεως Υποθέσε¬ 
ων Πολιτών, στην θέση της αναπληρώτριας Ληξιάρχου 
της Ληξιαρχικής Περιφέρειας Ελλομένου, η οποία θέση 
έχει κενωθεί εξ'αιτίας του θανάτου της ορισθείσης με την 
εν λόγω απόφαση μας αναπληρώτριαςΛηξιάρχου, Κων/ 
νας Κακλαμάνη του Νίκανδρου, πρώην υπαλλήλου του 
Δήμου Λευκάδος, κλάδου ΔΕΙ Διοικητικού. 

Από τις διατάξεις της παρούσης προκαλείται δαπάνη 
εις βάρος του προϋπολογισμού του Δήμου Λευκάδος 
οικονομικών ετών 2017 και εξής, το ύψος της οποίας 







Τεύχος Β' 2800/10.08.2017 

δεν μπορεί να υπολογιστεί έκτων προτέρων και θα κα¬ 
θορίζεται βάσει των διατάξεων της παραγράφου 8 του 
άρθρου 2 του ν.344/1976 (Α' 143), όπως εδάφια αυτής 
αντί καταστάθηκαν με την παράγραφο 17 του άρθρου 9 
του ν.2307/1995 (Α' 113), καθώς και του άρθρου 49 του 
ν.3584/2007 (Α' 143). 

Κατά τα λοιπά ισχύει ως έχει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Ιουλίου 2017 

Με εντολή Συντονιστή 

Η ΠροϊσταμένηΤμήματος 

ΜΑΡΙΑ ΚΡΕΜΟΝΑ 


Αριθμ. 200343/4665 (3) 

Αναθεώρηση της αριθμ. 197581/5100/07-02-2017 
απόφασης χορήγησης άδειας λειτουργίας Κέντρου 
Διημέρευσης Ημερήσιας Φροντίδας Ατόμων με Ει¬ 
δικές Ανάγκες-με κινητικές αναπηρίες στο Ειδικώς 
Αναγνωρισμένο Φιλανθρωπικό Σωματείο: Ελλη¬ 
νική Εταιρεία Προστασίας και Αποκαταστάσεως 
Αναπήρων Προσώπων (ΕΛ.Ε.Π.Α.Π.)-Παράρτημα 
Αγρίνιου, με την επωνυμία: «Κέντρο Διημέρευσης 
Ημερήσιας Φροντίδας για άτομα με κινητικές ανα¬ 
πηρίες ΕΛ.Ε.Π.Α.Π.-Παράρτημα Αγρίνιου». 

Η ΑΝΤΙ ΠΕΡΙΦΕΡΕΙ ΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

α. Τις διατάξεις: 

1. του άρθρου 10 του ν. 2072/1992, «Ρύθμιση επαγ¬ 
γέλματος ειδικού τεχνικού προθετικών και ορθωτικών 
κατασκευών και λοιπών ειδών αποκατάστασης και άλλες 
διατάξεις», (Α' 125), 

2. του ν.2345/1995, «Οργανωμένες υπηρεσίες παροχής 
προστασίας από φορείς κοινωνικής πρόνοιας και άλλες 
διατάξεις», (Α' 213), 

3. του άρθρου 186, κεφ. Ε, Τομέας Ζ' Υγείας, σε συν¬ 
δυασμό με τις διατάξεις των άρθρων 282 και 283 του 
ν. 3852/2010, «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης», (Α' 87), 

4. του ν. 3861/2010, «Ενίσχυση της Διαφάνειας με την 
υποχρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις», (Α' 112) 

5. του ν. 4152/2013, «Επείγοντα μέτρα εφαρμογής των 
νόμων 4046/2012,4093/2012 και 4127/2013» παράγρα¬ 
φος Ε, Υποπαράγραφος Ε9, (Α' 107), 

6. του π.δ/τος 395/1993, «Όροι, προϋποθέσεις και διαδι¬ 
κασία για την ίδρυση λειτουργία και μεταβίβαση Κέντρων 
Αποθεραπείας και Αποκατάστασης από φυσικά ή Ν.Π.Ι.Δ.», 
(Α' 166) και ιδίως τα άρθρα 15 παρ. Δ, 23,24,26 και 27, 

7. του π.δ/τος 132/10, «Οργανισμός της Περιφέρειας 
Δυτικής Ελλάδας», (Α' 225), όπωςτροποποιήθηκε με την 
αριθμ. 248595/27-12-2016 απόφαση της Αποκεντρω¬ 


μένης Διοίκησης, Πελοποννήσου, Δυτικής Ελλάδας και 
Ιονίου, (Β' 4309), 

8. της αριθμ. Π4αοικ.4633/29-09-1993, απόφασης 
του Υπουργού Υγείας Πρόνοιας και Κοινωνικών Ασφα¬ 
λίσεων «Προδιαγραφές λειτουργίας κέντρων αποθε¬ 
ραπείας - αποκατάστασης για την παροχή ιατρικών και 
λοιπών φροντίδων καθώς και για την διημέρευση των 
ατόμων που περιγράφονται στο άρθρο 10 παρ. 1 του 
ν. 2072/1992», Κεφάλαιο Γ, εδάφιο I (Β' 789), 

9. της αριθμ. Π3β/Φ.ΓΕΝ/Γ.Π.οικ.123218/09-11-2011 από¬ 
φασης Υπουργών Διοικητικής Μεταρρύθμισης και Ηλεκτρο- 
νικήςΔιακυβέρνησης-Οικονομικών-Υγείας και Κοινωνικής 
Αλληλεγγύης, «Απλούστευση και ένταξη στα Κέντρα Εξυπη¬ 
ρέτησης Πολιτών (ΚΕΠ) που λειτουργούν ως Ενιαία Κέντρα 
Εξυπηρέτησης (ΕΚΕ) διαδικασιών αρμοδιότητας του Υπουρ¬ 
γείου Υγείας και Κοινωνικής Αλληλεγγύης σε εκτέλεση των 
διατάξεων του ν. 3844/2010 (ΦΕΚ 63/Α>, (Β' 2686), 

10. της αριθμ. 27Λ/ΙΙ/2012 απόφασης γνωμοδότη¬ 
σης της Επιτροπής Ανταγωνισμού για τη διατήρηση 
του συστήματος αδειοδότησης σε προνοιακές δομές 
αρμοδιότητας του Υπουργείου Υγείας και Κοινωνικής 
Αλληλεγγύης, (Β' 2783) και ιδίως εδάφιο IV παρ. 57,58,59, 

11. της αριθμ. οικ. 255760/6047/30-09-2015 απόφα¬ 
σης της Αντιπεριφερειάρχη ΠΕ Αιτωλοακαρνανίας, (Β' 
2188), με την οποία χορηγήθηκε άδεια ίδρυσης Κέντρου 
Διημέρευσης Ημερήσιας Φροντίδας για άτομα με κινη¬ 
τικές αναπηρίες στην ΕΛ.Ε.Π.Α.Π-Παράρτημα Αγρίνιου, 
στην πόλη του Αγρίνιου, στη θέση Ο.Τ. 1046, περιοχή 
Γκένοβα, 

12. της αριθμ. 6302/60/09-01 -2017 απόφασης του Πε¬ 
ριφερειάρχη Δυτικής Ελλάδας περί μεταβίβασης αρμο¬ 
διοτήτων στους άμεσα εκλεγμένους Αντιπεριφερειάρχες 
της Περιφέρειας Δυτικής Ελλάδας, (Β' 211), 

13. της αριθμ. 332693/4863/31-01-2017 απόφασης 
του Περιφερειάρχη Δυτικής Ελλάδας, περί τοποθέτησης 
Προϊσταμένων Διευθύνσεων της Περιφέρειας Δυτικής 
Ελλάδας μετά την τροποποίηση του οργανισμού εσω¬ 
τερικής υπηρεσίας με την αριθμ. 248595/27-12-2016 
απόφαση της Γ.Γ. Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου (Β' 4309/2016) και της 
αριθμ. 132570/1708/08-06-2017 απόφασηςτου Περιφε¬ 
ρειάρχη Δυτικής Ελλάδας, με ΑΔΑ: 786Ε7Λ6-ΖΗΡ, περί 
ορισμού αναπληρωτών Προϊσταμένων Διευθύνσεων της 
Περιφέρειας Δυτικής Ελλάδας, 

14. της αριθμ. οικ. 68230/1963/13-03-2017 απόφασης 
Αντιπεριφερειάρχη Αιτωλοακαρνανίας περί εξουσιοδό¬ 
τησης υπογραφής στον προϊστάμενο της Διεύθυνσης 
Δημόσιας Υγείας και Κοινωνικής Μέριμνας ΠΕ Αιτωλο¬ 
ακαρνανίας (Β' 1014), 

15. της αριθμ. 197521/5100/07-02-2017 απόφασης 
Αντιπεριφερειάρχη Αιτωλοακαρνανίας περί χορήγη¬ 
σης άδειας λειτουργίας Κέντρου Διημέρευσης Ημερή¬ 
σιας Φροντίδας για άτομα με κινητικές αναπηρίες στην 
ΕΛ.Ε.Π.Α.Π. - Παράρτημα Αγρίνιου (Β’575), θέση Ο.Τ. 
1046, περιοχή Γκένοβα, 

β. το καταστατικό της Ελληνικής Εταιρείας Προστα¬ 
σίας και Αποκατάστασης Αναπήρων Προσώπων καθώς 
και τον Ειδικό κανονισμό του παραρτήματος ΕΛ.Ε.Π.Α.Π. 
Αγρίνιου, 

Τεύχος Β'2800/10.08.2017 


γ.τοαριθμ. Δ24α/ΓΠ οικ.30450/742/30-06-2017 έγγρα¬ 
φο του Γενικού Γραμματέα Πρόνοιας του Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγγύ¬ 
ης περί της δυνατότητας ορισμού του ίδιου επιστημονικού 
διευθυντή στο Κέντρο Αποθεραπείας - Αποκατάστασης 
Ημερήσιας Νοσηλείας και στο Κέντρο Διημέρευσης Ημε¬ 
ρήσιας Φροντίδας που διατηρεί ο φορέας 
δ. την υπεύθυνη δήλωση του προέδρου της Τοπικής 
Διοικούσας Επιτροπής της ΕΛ.Ε.Π.Α.Π.- Παράρτημα Αγρί¬ 
νιου για ορισμό νέου Επιστημονικού διευθυντή και την 
υπεύθυνη δήλωση του ιατρού περί αποδοχής της θέσης, 
ε. το αριθμ. 185 πρακτικό (13-07-2017) της Τοπικής 
Διοικούσας Επιτροπής του παραρτήματος της ΕΛΕΠΑΠ 
περί ανάγκης αντικατάστασης του Επιστημονικού Δι¬ 
ευθυντή, 

ζ. την από 18/07/2017 αίτηση του διοικητικού διευ¬ 
θυντή της ΕΛ.Ε.Π.Α.Π.-Παράρτημα Αγρίνιου για αντικα¬ 
τάσταση του επιστημονικού διευθυντή με συνημμένα 
δικαιολογητικά, αποφασίζουμε: 

Την αναθεώρηση της αριθμ. 197581/5100/07-02-2017 
απόφασης χορήγησης άδειας λειτουργίας Κέντρου Δι¬ 
ημέρευσης Ημερήσιας Φροντίδας για άτομα με ειδικές 
ανάγκες με την επωνυμία: «Κέντρο Διημέρευσης Ημε¬ 
ρήσιας Φροντίδας για άτομα με κινητικές αναπηρίες 
ΕΛ.Ε.Π.Α.Π.-Παράρτημα Αγρίνιου», (Β' 575), στο Ειδι- 
κώς Αναγνωρισμένο Φιλανθρωπικό Σωματείο: Ελληνική 
Εταιρεία Προστασίας και Αποκατάστασης Αναπήρων 
Προσώπων (ΕΛ.Ε.Π.Α.Π.)-Παράρτημα Αγρίνιου, λόγω 
αντικατάστασης του επιστημονικού διευθυντή. 

Νέος υπεύθυνος ιατρός του Κέντρου ορίζεται ο Ζά- 
βρας Κωνσταντίνος του Δημητρίου με ειδικότητα Φυ¬ 
σικής Ιατρικής και Αποκατάστασης. Οι υποχρεώσεις του 
επιστημονικού διευθυντή απορρέουν από το άρθρο 24 
του π.δ/τος 395/1993, (Α' 166). 

Κατά τα λοιπά εξακολουθεί να ισχύει η αριθμ. 
197581/5100/07-02-2017 απόφαση χορήγησης άδειας 
λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 25 Ιουλίου 2017 
Η Αντιπεριφέρειαρχης 
ΧΡΙΣΤΙΝΑ ΣΤΑΡΑΚΑ 


Αριθμ. 10883 _ (4) 

Καθιέρωση υπερωριακής απασχόλησης με αμοι¬ 
βή, για το προσωπικό της Διεύθυνσης Αγροτι¬ 
κής Οικονομίας και Αλιείας Μ.Ε. Θεσσαλονίκης 
για το έτος 2017. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

Ι.Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ.Α'/07-06-2010) 
όπως τροποποιήθηκε και ισχύει. 


2. Τις υπ' αριθμ. 81320 και 77909/01-12-2016 αποφά¬ 
σεις του Γενικού Γραμματέα της Αποκεντρωμένης Διοίκη¬ 
σης Μακεδονίας - Θράκης (ΦΕΚ 4302/τ.Β /30-12-2016), 
με τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010 
(ΦΕΚ 226/τ.Α 727-12-2010). 

3. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/τ.Α'/16-12-2015). 

4. Την αριθμ. 2/1015/ΔΕΠ/05-01 -2016 εγκύκλιο του 
Υπουργείου Οικονομικών (ΑΔΑ:ΨΑΕΦΗ-Π07). 

5. Την αριθμ. 2/37190/0026/21-06-2001 απόφαση του 
Υπ. Οικονομικών «Καθορισμός δικαιολογητικών πληρωμής 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία» (ΦΕΚ 915/τ.Β'/17-07-2001). 

6. Τη με αριθμ. ΓΠ.Κ.Μ./οικ.82/10-01-2017 απόφαση 
του Περιφερειάρχη Κεντρικής Μακεδονίας «Τοποθέ¬ 
τηση Προϊσταμένων και Αναπληρωτών Προϊσταμένων 
Γενικών Διευθύνσεων της Περιφέρειας Κεντρικής Μα¬ 
κεδονίας». 

7. Την υπ’ αριθμ. οικ. 30110(385)/201 7 (ΦΕΚ 390/ 
τ.Β'/10-02-2017) απόφαση του Περιφερειάρχη Κεντρικής 
Μακεδονίας «Μεταβίβαση αρμοδιοτήτων των οργανι¬ 
κών μονάδων της Περιφέρειας Κεντρικής Μακεδονίας 
στους Αντιπεριφερειάρχες και στον Εκτελεστικό Γραμ¬ 
ματέα, καθώς και παροχή εξουσιοδότησης υπογραφής 
εγγράφων, αποφάσεων και άλλων πράξεων «ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ», στους Αντιπεριφερειάρχες, στον Εκτε¬ 
λεστικό Γραμματέα, στους Προϊσταμένους των Γενικών 
Διευθύνσεων, των Διευθύνσεων/Αυτοτελών Διευθύνσε¬ 
ων, Υποδιευθύνσεων, Τ μημάτων/Αυτοτελών Τ μημάτων 
και Αυτοτελών Γραφείων της Περιφέρειας Κεντρικής 
Μακεδονίας», 

8. Την υπ'αριθμ. 38819/29-05-2015 απόφαση του Γε¬ 
νικού Γραμματέα Αποκεντρωμένης Διοίκησης Μακεδο¬ 
νίας - Θράκης «Καθιέρωση ωραρίου εργασίας σε 24ωρη 
βάση, καθώς κατά τις Κυριακές και εξαιρέσιμες ημέρες 
των υπαλλήλων των υπηρεσιών της Περιφέρειας Κεντρι¬ 
κής Μακεδονίας» (ΦΕΚ 1084/τ.Β'/09-06-2015), όπως έχει 
τροποποιηθεί και ισχύει. 

9. Την ανάγκη κάλυψης εκτάκτων υπηρεσιακών ανα¬ 
γκών του Τμήματος Ποιοτικού και Φυτοϋγειονομικού 
Ελέγχου της Διεύθυνσης Αγροτικής Οικονομίας και Κτη¬ 
νιατρικής Μ.Ε. Θεσσαλονίκης, στο πλαίσιο των τακτι¬ 
κών και έκτακτων ποιοτικών ελέγχων του ν. 4235/2014 
(ΦΕΚ Α' 32) και της κοινής υπουργικής απόφασης 
257543/2003 (ΦΕΚ Β' 1122) σε χώρους που λειτουργούν 
σαββατοκύριακα και απογεύματα (Κεντρική Αγορά Θεσ¬ 
σαλονίκης - Λαχαναγορά και λαϊκές αγορές), αλλά και 
έκτακτων ελέγχων για την πιθανή διακίνηση λαθραίων 
φυτοπροστατευτικών προϊόντων χωρίς άδεια διάθεσης 
στην εσωτερική αγορά στα πλαίσια του ν. 4036/2012 
(ΦΕΚ Α' 8) ή άλλων έκτακτων ελέγχων σε τρόφιμα νωπά ή 
μεταποιημένα, ποτά, ζωοτροφές και γεωργικά φάρμακα 
κατόπιν καταγγελιών. 

ΙΟ.Την ανάγκη κάλυψης εκτάκτων υπηρεσιακών ανα¬ 
γκών του Τμήματος Φυτικής και Ζωικής Παραγωγής στο 

πλαίσιο της αξιολόγησης, διοικητικού ελέγχου και υλο- 
ποίησηςτων μέτρων του ΠΑΑ 2014-2020 όπως αυτά ανα- 
φέρονται στην με αριθμ. 2545/17-10-2016 (ΦΕΚ 3447/ 
τ.Β'/2016) εκχώρηση αρμοδιοτήτων στη Γενική Διεύ¬ 
θυνση Αγροτικής Οικονομίας και Κτηνιατρικής για τη 
διαχείριση και εκτέλεση μέτρων του ΠΑΑ 2014-2020 του 
μέσω της Διεύθυνσης Αγροτικής Οικονομίας και Αλιείας 
της ΠΚΜ και των ΔΑΟΚ των ΠΕ λόγω του προβλεπόμε- 
νου μεγάλου αριθμού αιτήσεων ένταξης στο πρόγραμμα 
Σχεδίων Βελτίωσης Αγροτών και του μεγάλου αριθμού 
υποβαλλομένων ενστάσεων στο πρόγραμμα Νέων 
Αγροτών, καθώς και στο πλαίσιο διαχείρισης του προ¬ 
γράμματος ΔΙΓΕΛΠ, του προγράμματος καταπολέμησης 
των κουνουπιών και των θεμάτων ζωικής παραγωγής και 
σταυλικών εγκαταστάσεων (καταγγελίες). 

11. Την ανάγκη κάλυψης εκτάκτων υπηρεσιακών ανα¬ 
γκών του Τμήματος Αλιείας στο πλαίσιο των ελέγχων στο 
πεδίο για την επόπτευση των οικοσυστημάτων κατά την 
περίοδο απαγόρευσηςτης αλιείας, αλλά και στην ιχθυα¬ 
γορά, καθώς και της αξιολόγησης, διοικητικού ελέγχου 
και υλοποίησης των μέτρων του ΕΠΑλΘ 2014-2020. 

12. Το γεγονός ότι, για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
των Τιμημάτων θα ασχοληθούν πέραν του κανονικού 
ωραρίου εργασίας, δεδομένου ότι, δεν είναι δυνατόν 
να διεκπεραιωθούν οι εργασίες εντός του κανονικού 
ωραρίου εργασίας. 

13. Την αριθμ. Α/Α 2266 απόφαση ανάληψης υποχρέ¬ 
ωσης με αριθμ. πρωτ. 221450(5625)/19-06-2017 με την 
οποία εγκρίθηκε η δέσμευση πίστωσης α) είκοσι εννέα 
χιλιάδων πεντακοσίων ευρώ #29.500,00€# για απο¬ 
ζημίωση απογευματινής υπερωριακής εργασίας (ΚΑΕ 
02.21.01.721.0511.α.01) και β) είκοσι τριών χιλιάδων 
οκτακόσιων ευρώ #23.800,00€# για αμοιβή για εργασία 
κατά τις εξαιρέσιμες ημέρες και νυκτερινές ώρες (ΚΑΕ 
02.21.01.721.0512.α.01) (ΑΔΑ: ΨΩΟΔ7ΛΛ-6ΦΠ), αποφα¬ 
σίζουμε: 

1) Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες και κατά τις Κυριακές 
και εξαιρέσιμες ημέρες για δεκαπέντε (15) υπάλληλους, 
τουΤμήματος Ποιοτικού καιΦυτοϋγειονομικού Ελέγχου, 
είκοσι εννέα (29) υπαλλήλους τουΤμήματος Φυτικής και 
Ζωικής Παραγωγής και επτά (7) υπαλλήλους του Τμή¬ 
ματος Αλιείας της Διεύθυνσης Αγροτικής Οικονομίας 
και Αλιείας Μ.Ε. Θεσσαλονίκης, που θα απασχοληθούν 
πέραν του κανονικού ωραρίου, για το χρονικό διάστημα 


από τη δημοσίευση της παρούσας στην Εφημερίδα της 
Κυβερνήσεως έως 31 Δεκεμβρίου 2017. 

2) Οι ώρες απογευματινής απασχόλησης ορίζονται 
κατά ανώτατο όριο σε εκατόν είκοσι (120) ώρες το εξά¬ 
μηνο για κάθε υπάλληλο, ενώ οι ώρες απασχόλησης κατά 
τις Κυριακές και εξαιρέσιμες ημέρες δεν θα υπερβαί¬ 
νουν τις σαράντα οκτώ (96) ώρες το εξάμηνο για κάθε 
υπάλληλο. 

3) Για τη Διεύθυνση Αγροτικής Οικονομίας και Αλιείας 
Μ.Ε. Θεσσαλονίκης θα εκδοθεί απόφαση συγκρότησης 
συνεργείου υπερωριακής εργασίας - απασχόλησης στην 
οποία θα αναφέρονται ονομαστικά οι συμμετέχοντες 
υπάλληλοι, ο κλάδος, ο βαθμός και το Μ.Κ. στο οποίο 
βρίσκονται κατά την προσφορά της υπερωριακής εργα¬ 
σίας - απασχόλησης, το αντικείμενο της εργασίας - απα¬ 
σχόλησης, το χρονικό διάστημα και οι ώρες εργασίας - 
απασχόλησης για τον καθένα, κατά μήνα. 

4) Το ύψος της δαπάνης που θα προκύψει υπολογίζεται 
να ανέλθει συνολικά στο ποσό των τριάντα πέντε χιλιά¬ 
δων ευρώ # 35.000,00 €#. Το ποσό αυτό θα καλυφθεί από 
πιστώσεις του Προϋπολογισμού του οικονομικού έτους 
2017 και αναλυτικότερα: δέκα εννιά χιλιάδες ευρώ # 
19.000,00 €# για υπερωριακή απασχόληση τις απογευμα¬ 
τινές ώρες θα καλυφθούν από τον ειδικό φορέα 721 ΚΑΕ 
0511 .α.01 και δέκα πέντε χιλιάδες ευρώ #15.000,00 €# 
για αμοιβή για εργασία κατά τις εξαιρέσιμες ημέρες και 
νυχτερινές ώρες θα καλυφθούν από τον ειδικό φορέα 
721 ΚΑΕ 0512.α.01. 

5) Για την υπερωριακή εργασία - απασχόληση θα τη¬ 
ρείται ξεχωριστό δελτίο παρουσίας των υπαλλήλων, στο 
οποίο θα αναγράφεται ή ώρα προσέλευσης και η ώρα 
αποχώρησης. 

6) Ο Προϊστάμενος της Διεύθυνσης Αγροτικής Οικο¬ 
νομίας και Αλιείας Μ.Ε. Θεσσαλονίκης θα βεβαιώνει της 
πραγματοποίηση της υπερωριακής απασχόλησης καθώς 
και την εκτέλεση του αντίστοιχου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2017 
Με εντολή Περιφερειάρχη 

Η Αναπληρώτρια Προϊσταμένη 

της Γενικής Διεύθυνσης Αγροτικής Οικονομίας 

και Κτηνιατρικής 

ΚΩΝΣΤΑΝΤΙΑ ΣΑΛΟΓΙ ΑΝ ΝΟΥ 


Αριθμ. 5565 _ (5) 

Καθιέρωση υπερωριακής απογευματινής εργασίας για το τακτικό προσωπικό, του Δήμου Γορτυνίας για 
το β' εξάμηνο του έτους 2017. 

Ο ΔΗΜΑΡΧΟΣ ΓΟΡΤΥΝΙΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του ν. 3852/2010. 

2. Τις διατάξεις των άρθρων 79 και 86 του ν. 3463/2006. 

3. Τις διατάξεις των άρθρων 36,48 και 176 του ν. 3584/2007. 

4. Τις διατάξεις του άρθρου 41 του ν. 3979/2011. 

5. Τις διατάξεις της παρ. 10 του άρθρου 12 του ν. 2503/1997. 

6. Την αριθμόν: οικ. 78400/0022/14.11.2011 εγκύκλιο του Υπουργείου Οικονομικών. 

7. Τις διατάξεις του άρθρου 20 του ν. 4354/2015 (ΦΕΚ 176/Α/2015) με τις οποίες καθορίζονται η διαδικασία και 
οι προϋποθέσεις έγκρισης της καθιέρωσης εργασίας καθ υπέρβαση του υποχρεωτικού ωραρίου του προσωπικού 
των ΟΤΑ α' βαθμού καθώς και το ύψος αυτής κατά περίπτωση. 

8. Τον αριθμό των υπηρετούντων υπαλλήλων του Δήμου. 

9. Το γεγονός ότι θα απαιτηθεί η απασχόληση προσωπικού πέραν των ωρών της υποχρεωτικής απασχόλησης το 
β' εξάμηνο του έτους 2017 για την τήρηση των πρακτικών του Δημοτικού Συμβουλίου και για την εκτέλεση των 
καθηκόντων του Ληξιάρχου για όλες τις Δημοτικές Ενότητες του Δήμου. 

10. Το προσωπικό του Δήμου λόγω παραιτήσεων έχει μειωθεί αισθητά με αποτέλεσμα το υπηρετούν προσωπικό 
να αδυνατεί να ανταποκριθεί εντός ωραρίου στην κάλυψη των υπηρεσιακών αναγκών. 

11. Την πρόβλεψη των απαιτούμενων πιστώσεων στον προϋπολογισμό του Δήμου οικονομικού έτους 2017 για 
την κάλυψη της δαπάνης που θα προκύψει από την καθιέρωση της υπερωριακής απασχόλησης και είναι στον Κ.Α. 
Εξόδων :10.6012.001 Ποσό:10.000,00 ευρώ, αποφασίζει: 

Καθιερώνει υπερωριακή απογευματινή εργασία με αμοιβή για το τακτικό προσωπικό, πέραν των υποχρεωτικών 
ωρών απασχόλησης για το β' εξάμηνο του έτους 2017 για την αντιμετώπιση εποχιακών, έκτακτων ή επειγουσών 
αναγκών ως εξειδικεύονται παρακάτω: 


ΚΛΑΔΟΣ/ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

Απογευματινή υπερωριακή εργασία 
μέχρι την 22α ώρα για το β' εξάμηνο του 
έτους 2017. Συνολικά ώρες: 

ΤΕ Διοικητικού - Λογιστικού (Ληξίαρχος) 

Ένας (1) 

Εννιακόσιες εξήντα (960) 

ΤΕ Διοικητικού (Ληξίαρχος) 

Επτά (7) 

ΔΕ Διοικητικού (πρακτικογράφος) 

Ένας (1) 

Εκατόν είκοσι (120) 


Αρμόδιος για την ευθύνη διαπίστωσης των πραγματικών αναγκών και του ορθού καταμερισμού των εγγεγραμ¬ 
μένων πιστώσεων είναι ο Δήμαρχος. 

Η δαπάνη που προκαλείται είναι εγγεγραμμένη στον Κ.Α. Εξόδων :10.6012.001 Ποσό:10.000,00 ευρώ στον προϋπο¬ 
λογισμό του Δήμου οικονομικού έτους 2017 πλέον της πρόβλεψης των απαιτούμενων πιστώσεων στους ανάλογους 
κωδικούς ανά υπηρεσία για την κάλυψη των εργοδοτικών εισφορών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δημητσάνα, 27 Ιουνίου 2017 
Ο Δήμαρχος 

ΙΩΑΝΝΗΣ ΓΙΑΝΝΟΠΟΥΛΟΣ 

-■- 

Αριθμ. απόφ. 1091 (6) 

Καθιέρωση υπερωριακής εργασίας τις Κυριακές και εξαιρέσιμες ημέρες των υπαλλήλων του Γραφείου Πο¬ 
λιτικής ΠροστασίαςτουΤμήματος Περιβάλλοντος και Πολιτικής Προστασίαςτης Διεύθυνσης Καθαριότη¬ 
τας, Περιβάλλοντος και Πρασίνου, για το χρονικό διάστημα έως τις 31/12/2017. 

Ο ΔΗΜΑΡΧΟΣ ΝΑΥΠΛΙΕΩΝ 

Έχοντας υπόψη: 

1. Τις διατάξεις του άρθρου 86 του ν. 3463/2006 «Δημοτικός και Κοινοτικός Κώδικας». 

2. Τις διατάξεις του άρθρου 48 του ν. 3584/2007 περί «Κύρωσης του Κώδικα Κατάστασης Δημοτικών και Κοινο¬ 
τικών Υπαλλήλων». 

3. Τις διατάξεις του άρθρου 58 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Τις διατάξεις του άρθρου 20 του ν. 4354/2015. 

5. Το ότι στο Δήμο Ναυπλιέων έχει συσταθεί το Γραφείο Πολιτικής Προστασίας σύμφωνα με τον ν. 3852/2010. 

6. Την υπ'αριθμ. 224/2017 απόφαση του Δημοτικού Συμβουλίου του Δήμου Ναυπλιέων, περί καθιέρωσης λειτουρ¬ 
γίας όλες τις ημέρες του μήνα σε εικοσιτετράωρη βάση καθώς και τις Κυριακές και τις ημέρες αργίας του Γραφείου 
Πολιτικής Προστασίας του Τμήματος Περιβάλλοντος και Πολιτικής Προστασίας της Διεύθυνσης Καθαριότητας, 
Περιβάλλοντος και Πρασίνου. 

7. Την υπ'αριθμ. 137349/10-7-2017 απόφαση του Συντονιστή της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου η οποία δημοσιεύτηκε στο ΦΕΚ 2511/τ.Β'/20-7-2017 και με την οποία αποφασίστηκε 
η καθιέρωση λειτουργίας όλες τις ημέρες του μήνα σε εικοσιτετράωρη βάση καθώς και τις Κυριακές και τις ημέρες 
αργίαςτου Γραφείου Πολιτικής ΠροστασίαςτουΤμήματος Περιβάλλοντος και Πολιτικής Προστασίας της Διεύθυνσης 
Καθαριότητας, Περιβάλλοντος και Πρασίνου. 

8. Την με αριθμ. 8570/3-5-2017 βεβαίωση των Οικονομικών Υπηρεσιών του Δήμου Ναυπλιέων. 

9. Την με αριθμ. 167/18-2-2015 απόφαση του Δημάρχου Ναυπλιέων για την απασχόληση των υπαλλήλων στο 
Τμήμα Πολιτικής Προστασίας. 

10. Το γεγονός ότι στο Τμήμα Περιβάλλοντος και Πολιτικής Προστασίας, κρίνεται αναγκαία η υπερωριακή απασχό¬ 
ληση των υπαλλήλων διότι συντονίζουν τους τοπικούς φορείς κατά την αντιμετώπιση εκτάκτων αναγκών και πάντα σε 
συνεργασία με τη Γενική Γραμματεία Πολιτικής Προστασίας, του Περιφερειακού Γραφείου Πολιτικής Προστασίας αλλά 
και της Πυροσβεστικής Υπηρεσίας Ναυπλίου .Ιδιαίτερα όταν βάσει της Γενικής Γραμματείας Πολιτικής Προστασίας ο 
βαθμός επικινδυνότητας πυρκαγιών είναι υψηλός (σε κλίμακα μέτρησης 1 -5), τότε οι ομάδες πυρασφάλειας εκτελούν 
περιπολίες πυρασφάλειας κατά τις ώρες υψηλού κινδύνου. Το Γραφείο Πολιτικής Προστασίας σχεδιάζει τις ώρες και 
τα μέρη των περιπολιών και επιβλέπει το έργο των ομάδων με παρουσία πάντοτε υπαλλήλου, αποφασίζουμε: 

Καθιερώνουμε την υπερωριακή εργασία τις Κυριακές και τις εξαιρέσιμες καθ' υπέρβαση της υποχρεωτικής εβδο¬ 
μαδιαίας εργασίας για την αντιμετώπιση έκτακτης και κατ' επείγουσας ανάγκης του Γραφείου Πολιτικής Προστασίας 
του Τμήματος Περιβάλλοντος και Πολιτικής Προστασίας της Διεύθυνσης Καθαριότητας, Περιβάλλοντος και Πρασίνου 
εντός των ορίων που προβλέπουν οι διατάξεις του άρθρου 20 του ν. 4354/15 όπως τροποποιήθηκε και ισχύει για 
το χρονικό διάστημα έως τις 31/12/2017 ως κάτωθι: 


ΚΛΑΔΟΣ-ΕΙΔΙΚΟΤΗΤΑ 

ΑΡΙΘΜΟΣ ΥΠΑΛΛΗΛΩΝ 

ΩΡΕΣ ΑΝΑ ΜΗΝΑ 

ΧΡΟΝΙΚΟ ΔΙΑΣΤΗΜΑ ΥΠΕΡΩΡΙΑΚΗΣ 
ΑΠΑΣΧΟΛΗΣΗΣ 

ΔΕ Διοικητικών 

1 

16 

Έως τις 31/12/2017 

ΔΕ5 Δομικών έργων 

1 

16 

Έως τις 31/12/2017 

ΔΕ Ειδικός Γεωγραφικών 
Συστημάτων (315 

1 

16 

Έως τις 31/12/2017 

ΔΕ 30 υδραυλικών 

1 

16 

Έως τις 31/12/2017 


Η απαιτούμενη δαπάνη για τις υπερωρίες που θα προκύψει από την ως άνω υπερωριακή απασχόληση για το 
χρονικό διάστημα έως τις 31/12/2017 θα βαρύνει τους κωδικούς αριθμούς του σκέλους των εξόδων του προϋπο¬ 
λογισμού οικονομικού έτους 2017 ως εξής: 

Κ.Α. 35.6012.001 (αποζημίωση υπερωριακής εργασίας) πίστωση ύψους 2.000,00€, Κ.Α. 35.6051.001 (ΤΥΔΚΥ εργοδό¬ 
τη) πίστωση ύψους250,00€,ΚΑ35.6051.002 (ΕΤΕΑεργοδότη)πίστωση ύψους70,00€, ΚΑ35.6051.004 (εργοδοτική 
εισφορά υπέρ σύνταξης) πίστωση ύψους 70,00€, ΚΑ 30.6012.001 (αποζημίωση υπερωριακής εργασίας) πίστωση 
ύψους 1.000,00€, ΚΑ 30.6051.001 (ΤΥΔΚΥ εργοδότη) πίστωση ύψους 125,00€, ΚΑ 30.6051.002 (ΕΤΕΑ εργοδότη)πί- 
στωση ύψους 35,00€, ΚΑ 30.6051.007 (εργοδοτική εισφορά υπέρ σύνταξης) πίστωση ύψους 35,00€, Κ.Α.25.6012.001 
(αποζημίωση υπερωριακής εργασίας) πίστωση ύψους 1.000,00€,Κ.Α. 25.6051.001 (εργοδοτικές εισφορές ΤΥΔΚΥ) 
πίστωση ύψους 125,00€, Κ.Α. 25.6051.002 (ΕΤΕΑ εργοδότη) πίστωση ύψους 35,00€, Κ.Α.25.6051.003 (εργοδοτική 
εισφορά υπέρ σύνταξης) πίστωση ύψους 35,00€. 

Ορίζουμε υπεύθυνο για την παρακολούθηση και τον έλεγχο της παροχής υπερωριακής απασχόλησης για το 
Τμήμα Περιβάλλοντος και Πολιτικής Προστασίας τον Διευθυντή της Διεύθυνσης Καθαριότητας του Δήμου και σε 
περίπτωση απουσίας του το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 25 Ιουλίου 2017 

Ο Δήμαρχος 

ΔΗΜΗΤΡΙΟΣ ΚΩΣΤΟΥΡΟΣ 


Αριθμ. πράξης 149 (7) 

Αυτοδίκαιη ένταξη υπηρετούντος μέλος της κατηγορίας Εργαστηρίου Διδακτικού Προσωπικού (Ε.ΔΙ.Π.) 
του Παντείου Πανεπιστημίου Κοινωνικών και Πολιτικών Επιστημών, σε κενή οργανική θέση Εργαστηρί¬ 
ου Διδακτικού Προσωπικού (Ε.ΔΙ.Π.) 

Η ΠΡΥΤΑΝΗΣΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ ΚΟΙΝΩΝΙΚΩΝ 
ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις του άρθρου 29 και 79 του ν. 4009/2011 καιτωνπαρ. 1 και 4 του άρθρου 27 του ν. 4386/2016 (ΦΕΚ 
83/τ.Α /11 -5-2016) με τις οποίες αντικαταστάθηκε η περ. 1 της παρ. 3 του άρθρου 68 του ν. 4235/2014 (ΦΕΚ 32/ 
τ.Α’/11-2-2014). 

2. Τις διατάξεις του π.δ. 118/2002, το οποίο επανήλθε σε ισχύ με την παρ. 1 του άρθρου 27 του ν. 4386/2016 (ΦΕΚ 
83/τ.Α711-5-2016). 

3. Την αριθμ. 126603/Ζ2/29-7-2016 εγκύκλιο του Υπουργείου Παιδείας, Έρευνας και Θρησκευμάτων με θέμα: 
«Οδηγίες σχετικά με την υλοποίηση και την εφαρμογή των περιεχομένων στο άρθρο 27 και στο άρθρο 64 του 
ν. 4386/2016 (ΦΕΚ Α' 83) «Ρυθμίσεις για την έρευνα και άλλες διατάξεις» που αφορούν στις κατηγορίες προσωπικού 
Ε.Ε.Π., Ε.ΔΙ.Π. και Ε.Τ.Ε.Π.» (ΑΔΑ Ω73Λ4653ΠΣ-Ψ6Θ). 

4. Την με αριθμ. 41/06.03.15 διαπιστωτική πράξη Πρυτάνεως Παντείου «Ένταξη υπηρετούντος υπαλλήλου με 
σχέση εργασίας Ιδιωτικού Δικαίου Αορίστου Χρόνου σε θέση Ε.ΔΙ.Π. του Παντείου Πανεπιστημίου Κοινωνικών και 
Πολιτικών Επιστημών» (ΦΕΚ 439/τ.Β'/2015). 

5. Τις υφιστάμενες οργανικές θέσεις των ΕΤΕΠ, ΕΕΠ/ΕΔΙΠ. 

6. Τα στοιχεία του προσωπικού μητρώου του μητρώου. 

7. Την από 28-11-2016 απόφαση της Συγκλήτου. 

8. Την με αριθ. 112/15.05.2017 διαπιστωτική πράξη Πρυτάνεως (ΦΕΚ 521/τ.Γ'/8.06.2017). 

9. Το γεγονός ότι απάτη δημοσίευση της παρούσας δεν προκαλείται δαπάνη εις βάρος του Δημοσίου, διαπιστώ¬ 
νεται: 

Η αυτοδίκαιη ένταξη από 11-05-2016, ημερομηνία δημοσίευσης του ν. 4386/2016, του υπηρετούντος μέλους 
της κατηγορίας Εργαστηριακού Διδακτικού Προσωπικού (Ε.ΔΙ.Π.) του Παντείου Πανεπιστημίου Κοινωνικών και 
Πολιτικών Επιστημών, κατόχου πτυχίου Τριτοβάθμιας Εκπαίδευσης (κλάδου ΠΕ) και διδακτορικού διπλώματος 
σπουδών συναφές με το γνωστικό αντικείμενο της θέσης του και πληροί τις προϋποθέσεις των άρθρων 29 και 79 
του ν. 4009/2011, σύμφωνα με τις διατάξεις της παρ. 4 του άρθρου 27 του ν. 4386/2016, έως 10-05-2016, σε κενή 
οργανική θέση Εργαστηριακού Διδακτικού Προσωπικού (Ε.ΔΙ.Π.). 


Ονοματεπώνυμο 

Κατηγορία 

Σχολή 

Ένταξη σε βαθμίδα 
ΕΔΙΠν. 4386/2016 

Θέση Ένταξης 
ν. 4386/2016 

Παρατηρήσεις 

Καπερώνης Σταύρος 
του Δημητρίου 

ΠΕ 

Διεθνών Σπουδών, 
Επικοινωνίας 
και Πολιτισμού 

Α' 

οργανική 

Ένταξη στην 
κατηγορία ΕΔΙΠ 
(ΦΕΚ 439/Β/2015) 


Η πράξη αυτή να δημοσιευθεί στην Εφημερίδα της Κυβερνήσεως. 


Αθήνα, 25 Ιουλίου 2017 
Η Πρύτανης 
ΙΣΜΗΝΗ ΚΡΙΑΡΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 

















